கேள்வி: அசார்மி துக்த் சபாவி என்பது என்ன?
பதில்: அசார்மி துக்த் சபாவி (''Azarmi Dukht Safavi'') (பிறப்பு 1948) ஒரு இந்திய அறிஞரும், பாரசீக ஆராய்ச்சி நிறுவனத்தின் நிறுவன இயக்குனரும் மற்றும் அலிகர் முஸ்லிம் பல்கலைக்கழகம் பாரசீக மொழி ஆராய்ச்சி மையத்தின் தலைவரும் ஆவார். இவர் புதுதில்லியில் உள்ள அகில இந்திய பாரசீக ஆசிரியர் சங்கத்தின் தலைவராகவும், ''காந்த் பார்சி'' என்ற பத்திரிகையின் ஆசிரியராகவும் உள்ளார். பாரசீக மொழி இலக்கியமான குலிஸ்தான் தனது படைப்புகளுக்காக அறியப்படுகிறார்.
கேள்வி: அசார்மி துக்த் சபாவி - கல்வி பற்றி தகவல் சொல்.
பதில்: படிமம்:Aligar_azarmidokt.JPG தனது ஆரம்ப மற்றும் இடைநிலைக் கல்வியை முடித்த பிறகு, சபாவி பாரசீக மொழியில் உயர் படிப்பைத் தொடர அலிகர் முஸ்லிம் பல்கலைக்கழகத்தில் சேர்ந்தார். 1966 இல் இளங்கலை பட்டமும், 1968 இல் முதுகலை பட்டமும், 1974 இல் பாரசீக மொழியில் முனைவர் பட்டமும் பெற்றார். மறைந்த பேராசிரியர் நசீர் அகமது இவரது முனைவர் பட்ட மேற்பார்வையாளர் ஆவார். தனது முனைவர் ஆராய்ச்சியை முடித்த பிறகு, சபாவி பாரசீகத் துறையில் விரிவுரையாளராக நியமிக்கப்பட்டார். அங்கு 32 ஆண்டுகள் பேராசிரியராக கற்பித்தார். இவர் பாரசீக, ஆங்கிலம், உருது மற்றும் இந்தி மொழிகளில் பேசுகிறார்.
கேள்வி: அசார்மி துக்த் சபாவி - பாரசீக வம்சாவளி என்பது என்ன?
பதில்: சபாவி இலக்னோ நவாப்களின் குடும்பத்தைச் சேர்ந்தவர் (உத்தரப் பிரதேசம், இந்தியா) .இவரது குடும்பம் ஈரான் சபாவித்து வம்சம் சேர்ந்தது. 1737இல் இந்திய முகலாய மன்னர் முகம்மது ஷா ஆட்சியின் போது சபாவியின் கொள்ளு தாத்தா சா ரகமத்துல்லா சபாவி இந்தியாவுக்கு வந்தார். அவர் அஜீமாபாத்தின் (பட்னா) ஆளுநராக இருந்தார். பின்னர், குடும்பம் தில்லி மற்றும் இலக்னோ குடிபெயர்ந்து இறுதியில் உத்தரப்பிரதேசத்தின் சம்சாபாத்தில் குடியேறியது. சபாவியின் கொள்ளு தாத்தா நவாப் வாலி, நவாப் துல்கா என்றழைக்கப்பட்ட இவர் பாரசீக மொழியில் 20க்கும் மேற்பட்ட புத்தகங்களை எழுதியுள்ளார். இவரின் தந்தை முகமது சாதிக் சபாவி இவரது முதல் பாரசீக ஆசிரியர் ஆவார். மேலும் அவர் பாரசீகத்தைப் படிக்க ஊக்குவித்தார். அவர் ஒரு பாரசீக அறிஞராக இருந்தார். அவர் அலிகார் முஸ்லிம் பல்கலைக்கழகத்தில் பாரசீகத்தில் முதுகலைப். ஏ. பட்டம் பெற்றார். யாக்மா மற்றும் சுகான் உள்ளிட்ட முன்னணி ஈரானிய இலக்கிய இதழ்களில் அவரது கட்டுரைகள் தொடர்ந்து வெளியிடப்பட்டன.
கேள்வி: அசார்மி துக்த் சபாவி - பாரசீக ஆராய்ச்சி நிறுவனம் என்பது என்ன?
பதில்: அசார்மி துக்த் சபாவி, 2006 ஆம் ஆண்டில் அலிகர் முஸ்லிம் பல்கலைக்கழகத்தில் நிறுவப்பட்ட பாரசீக ஆராய்ச்சி நிறுவனத்தின் நிறுவனர்-இயக்குனரானார்.https://www.amu.ac.in/persian.jsp?did=10013 Institute of Persian Research இந்த நிறுவனத்தை நிறுவுவதற்கான திட்டத்தை இவர் எழுதினார். அதற்கு இந்திய அரசு ஒப்புதல் அளித்தது. பாரசீக மொழி மற்றும் இலக்கியத்தை மேம்படுத்துவதில் இந்த நிறுவனம் கவனம் செலுத்துகிறது. அதன் திட்டங்களில் வெளியீடு, கருத்தரங்குகள்/மாநாடுகள், புகழ்பெற்ற ஈரானிய மற்றும் இந்திய அறிஞர்களின் சொற்பொழிவுகள் மற்றும் நவீன/பேசும் பாரசீக மொழியில் பயிற்சி ஆகியவை அடங்கும். இந்த நிறுவனம் 45 புத்தகங்கள் மற்றும் தனிக்கட்டுரைகளை வெளியிட்டுள்ளது. மேலும், இன்றுவரை ஏழு கருத்தரங்குகளை ஏற்பாடு செய்துள்ளது. 2006 ஆம் ஆண்டில், சபாவி அலிகர் பல்கலைக்கழகத்தில் பாரசீக மொழி ஆராய்ச்சி மையத்தை நிறுவினார்.
கேள்வி: அசார்மி துக்த் சபாவி - வெளியீடுகள் பற்றி நீங்கள் என்ன அறிந்துள்ளீர்கள்?
பதில்: சபாவி பாரசீக, ஆங்கிலம் மற்றும் உருது மொழிகளில் வெளியாகும் தேசிய மற்றும் சர்வதேச பத்திரிகைகளில் 150 க்கும் மேற்பட்ட ஆராய்ச்சிக் கட்டுரைகளை வெளியிட்டுள்ளார்.
கேள்வி: அசார்மி துக்த் சபாவி - மேலும் வாசிக்க பற்றி நீங்கள் என்ன அறிந்துள்ளீர்கள்?
பதில்: *Bibliography:the ''Life and works of Prof. Safavi'', 212 pages,Published : Anjuman-i-Asar-o-Mafakhir-i-Milli, Tehran, Urdebehesht, 1394 (May 2015) * Mushirul Hasan: "Nationalist and Separatist Trends in Aligarh, 1915–47" in ''Indian Economic and Social History Review'' (Jan 1985), Vol. 22 Issue 1, pp 1–33 * Gail Minault and David Lelyveld: "The Campaign for a Muslim University 1898–1920" in ''Modern Asian Studies'' (March 1974) 8#2 pp 145–189 பகுப்பு:20-ஆம் நூற்றாண்டு இந்தியப் பெண் எழுத்தாளர்கள் பகுப்பு:வாழும் மக்கள் பகுப்பு:அலிகர் முஸ்லிம் பல்கலைக்கழக முன்னாள் மாணவர்கள் பகுப்பு:1948 பிறப்புகள்